
	Αφιέρωμα στον ποιητή

Τίτο Πατρίκιο
στο Σπίτι της Κύπρου

Την Τετάρτη 29 Μαΐου 2019 και ώρα 19:30, το Σπίτι της Κύπρου, καλύπτοντας ένα ευρύ φάσμα για το συγγραφικό του έργο, διοργανώνει μεγάλο «αφιέρωμα στον ποιητή Τίτο Πατρίκιο», στο Σπίτι της Κύπρου, Ξενοφώντος 2Α Σύνταγμα, το οποίο πραγματοποιείται στο πλαίσιο της έκθεσης «Ποίηση και Ζωγραφική, Τίτος Πατρίκιος».
Θα μιλήσουν, Ελένη Αντωνιάδου, φιλόλογος, ερευνήτρια με θέμα, «Ο Τίτος Πατρίκιος και ο κόσμος των πραγμάτων», Γιώργος Γεωργής, Καθηγητής Νεότερης Ιστορίας Πανεπιστημίου Νεάπολις Πάφου, πρώην Πρέσβης Κυπριακής Δημοκρατίας με θέμα, «Τα γράμματα του Στρατή Τσίρκα στον Τίτο Πατρίκιο» και Γιώργος Χουλιάρας, ποιητής, Πρόεδρος Εταιρείας Συγγραφέων με θέμα, «Ζωγραφίζοντας τον Τίτο Πατρίκιο».

Την εκδήλωση θα συντονίσει η Μορφωτική Σύμβουλος, δρ Νάντια Στυλιανού. 

Θα ακολουθήσει αντιφώνηση από τον Τίτο Πατρίκιο.

